Како се формираат фосилите?
Што е фосил?
Фосил е зачуван остаток или отпечаток во карпа од растение или животно кое живеело многу одамна.
Многу од фосилите откриени досега се предци на организмите кои живеат денес,
додека некои фосили се остатоци од организми кои сè уште постојат.
Науката која ги изучува фосилите се вика палеонтологија.
Вкупниот број на фосили и нивната поставеност во карпите
е позната како фосилен запис.
Најголемиот дел од нашето знаење за еволуцијата доаѓа од проучувањето на фосилите, што значи дека тие се навистина важни.
Но, како настануваат фосилите?
Кога животните или растенијата умираат, најчесто тие се целосно разградени.
Но доколку условите се соодветни, тие можат да бидат зачувани како фосили.
Најдобрите фосили се од остатоци од растенија или животни кои биле некаде заглавени, а веднаш потоа затрупани.
Изумрените остатоци од животни и растенија кои паѓаат во река или на морското дно се брзо покриени со слоеви од седименти.
Со текот на времето сè повеќе слоеви од седименти се таложат, па седиментот со фосилот тоне сè подлабоко.
Во меѓувреме, минералите продираат низ седиментот и постепено ја кристализираат неразградената органска материја од фосилот.
Овој процес е наречен перминерализација.
Понекогаш целиот затрупан скелет се разложува и во седиментот останува дупка со неговата форма, која потоа се пополнува со минерали.
На овој начин затрупаниот скелет служи како “калап“ за фосилот.
Притисокот во подолните слоеви на седиментот е толку силен,  што мекиот седимент се претвора во тврд камен.
Милиони години подоцна оваа карпа може да се издигне на површината на Земјата,
каде што ерозијата и земјотресите ќе го откријат фосилот.
На овој начин можат да бидат создадени не само целосни фосили, туку и фосилни отпечатоци.
Фосилните отпечатоци се фосилиризани траги од животни или растенија.
Ова вклучува отпечатоци или траги од стопала, измет, дури и од удари од гром.
Уште еден начин на формирање фосили е кога жив примерок е покриен со слој од непорозна супстанца.
Килибарот е смола која била излачена од некое дрво пред милиони години и се фосилизирала.
Доколку некој инсект или растение се залепил на смолата па потоа бил целосно покриен со неа, неговите остатоци ќе бидат заштитени од распаѓање.
Фосилизираните остатоци од растенија и животни создадени на ист начин, може да се најдат во
мочуриштата со тресет, јамите со катран, или во мраз.
Во ова видео научивте што се фосили и фосилни записи.
Видовте различни начини на кои се создаваат фосилите и ја научивте разликата меѓу цел фосил и фосилен отпечаток.
Дали имате некој примерок на фосил? Дали има некои фосили во местото каде што живеете?
